**Nuppu Oinas** (s. 11. joulukuuta 1996 Lappeenranta) on suomalainen laulaja, muusikko ja sosiaalisen median vaikuttaja. Hänet tunnetaan TikTok-tilistään **Nuppipaa**, jossa hänellä oli kesäkuussa 2023 yli 200 000 seuraajaa.

Oinas tekee omaa musiikkia, joka on tyylillisesti sekoitus modernia R&B:tä, poppia ja räppiä. Hän solmi kesällä 2022 levytyssopimuksen Monsp Recordsin kanssa. Oinas on ollut myös mukana useissa televisio-ohjelmissa.

Tausta
------

Oinas on kotoisin Lappeenrannasta. Hän kiinnostui musiikista jo lapsena, ja innostui esiintymisestä ala-asteella laulettuaan koululuokkansa edessä. Ensimmäisen kerran Oinas esiintyi televisiossa vuonna 2009, kun hän lauloi *Tartu mikkiin* -ohjelmassa antaen ääninäytteen Kate Bushin kappaleesta "Wuthering Heights". Oinas joutui esiintymisensä vuoksi koulukiusatuksi ja siirtymään yläasteella Sammonlahden koulusta Kimpisen kouluun. Kiusaamisen vuoksi hän myös lopetti lauluharrastuksen kokonaan. Musiikkia hän teki tuolloin kotonaan salaa. Hän harrasti myös teatteria ja yleisurheilua. Yläasteen jälkeen Oinas aloitti taidelukion mutta siirtyi sieltä kiusaamisen vuoksi pian toiseen lukioon.

Oinas motivoitui laulamisesta uudelleen lukion jälkeen opiskellessaan taidekoulu Estradilla. Lauluopettajansa innoittamana hän opiskeli myös pop- ja jazzlaulua Jyväskylän ammattiopistossa. Valmistumisensa jälkeen Oinas muutti vuoden 2018 aikoihin Helsinkiin jatko-opiskelemaan. Hän on opiskellut musiikkipedagogiikkaa Metropolia Ammattikorkeakoulussa, valmistunut muusikoksi ja työskennellyt markkinointitoimistossa.

Ura
---

### Musiikki

Oinas osallistui vuonna 2018 *Idolsiin*, jossa hän eteni soolovaiheeseen asti, ja ohjelman näkyvyys ja lähipiirin kannustus rohkaisivat häntä etenemään musiikkiuralla. *Idolsia* seurasi muusikoksi valmistuminen ja hiljaisempi vaihe elämässä, eikä hän ollut tehnyt musiikkia vähään aikaan. Lopulta hän päätti hakea vuoden 2020 *The Voice of Finlandiin*, jossa hän ylsi Knock Out -vaiheeseen. Ohjelman myötä hän päätti alkaa keskittyä oman musiikin tekemiseen. Oinaan mukaan laulukilpailut eivät täysin sopineet hänelle, koska niissä esitettiin lainakappaleita.

Vuoden 2021 alussa Oinas julkaisi TikTokissa duettovideon, jossa hän lauloi Figaron ja Paula Vesalan kappaletta "Kaks toisillemme hellää". Videon myötä levy-yhtiö Kaiku Entertainmentin A&R Heikki Puhakainen otti Oinakseen yhteyttä ja kysyi tätä mukaan rap-artisti Uniikin "Museo"-kappaleeseen. Oinas lauloi osuutensa studiossa viikkoa myöhemmin, ja kappale ilmestyi maaliskuussa 2021. Myöhemmin hän julkaisi kaksi omakustannekappaletta Spotifyssa.

Tyylillisesti Oinaan musiikki on sekoitus modernia R&B:tä, poppia ja räppiä. Hänelle on tyypillistä heleä lauluääni. Motivaation lauluntekoon hän on kertonut saavansa ajatuksesta, että hän voi sen avulla löytää oikeita sanoja kuvaamaan itselleen tärkeitä asioita. Tammikuussa 2022 häneltä ilmestyi single "Muuttuu", joka oli syntynyt Monsp Recordsin ja HMC Publishing -musiikkikustantamon naisille ja trans- sekä muunsukupuolisille henkilöille suunnatulla studioleirillä. Warner Musicin julkaisema "Muuttuu" oli ensimmäinen singlejulkaisu mixtape-kokonaisuudesta, joka ilmestyi 21. tammikuuta.

Oinas solmi kesällä 2022 levytyssopimuksen Monsp Recordsin kanssa. Single "En mä kaadu" ilmestyi saman vuoden elokuussa. Kappale saavutti suosiota TikTokissa ja sai myös radiosoittoa. Elokuussa Oinas myös esiintyi Blockfest-kaupunkifestivaalilla osana Fresh ’22 -konserttia. Seuraava single, "Happee", julkaistiin marraskuussa. Kappale käsitteli oman tilan kaipuuta suhteessa, ja musiikillisesti se oli hieman aiempaa rap-tyylisempi.

Tammikuussa 2023 ilmestyi single "Herkkis", jolla on mukana R&B-artisti Sara Bee. Kappale nousi Spotifyn Top 50 -listalle. YleX valitsi Oinaan helmikuussa julkaisemalleen Läpimurto 2023 -listalleen yhdeksi artisteista ja yhtyeistä, jonka se uskoi tekevän läpimurtonsa kyseisenä vuonna. Hänen seuraavana singlenään julkaistiin samassa kuussa "Ei roudareit", joka oli cover-versio Iben kappaleesta, mutta Oinas kirjoitti sanoituksen uudelleen. Oinas esitti kappaleen tv-ohjelmassa *Laulu rakkaudelle – Secret Song Suomi*, jossa hän omisti sen ystävälleen Jaakko Parkkalille. Toukokuussa ilmestyi singlenä erokappale "Eri suuntaan". Oinas jatkoi esiintymistä tapahtumissa ja festivaaleilla. Kesäkuussa hän lauloi Käärijän lämmittelijänä Ideapark Lempäälässä.

Oinaan ensimmäinen EP-levy *Herkkis EP* ilmestyi kesäkuussa 2023. Viiden kappaleen kokonaisuus sisälsi aiemmin julkaistut laulut "Herkkis" ja "Eri suuntaan" sekä uudet kappaleet "Ruusuja", "Tuu hakemaan" ja "Hallusinoimaan". Oinas kuvasi EP:n tiivistävän kokonaisuutena yhden aikakauden hänen elämästään ja esittelevän hänen herkkyytensä eri puolia. Kappaleet käsittelevät rakkauden eri olomuotoja: ihastumista, kiinnostuksen heräämistä, rakkauden loppumista ja ystävyyden päättymistä.

### Sosiaalinen media

Osan tuloistaan Oinas saa Nuppipaa-nimisestä TikTok-kanavastaan. Hän julkaisee siellä lauluvideoita ja sketsejä, ja videot ovat huumoripainotteisia. Ensimmäiset TikTok-videonsa hän julkaisi vuonna 2019 pikkusiskonsa opastamana. Videot olivat aluksi englanninkielisiä, koska hän luuli, etteivät suomalaiset vielä seuraa TikTokia. Pian Oinas kuitenkin huomasi seuraajiensa olevan suomalaisia ja vaihtoi kielen suomeksi.

TikTokin Nuppipaa-kanavalla oli kesäkuussa 2023 yli 200 000 seuraajaa. Videot ovat myös luoneet nostetta Oinaan musiikkiuralle. Videoitaan hän julkaisee myös YouTubessa. Instagramissa hänellä oli kesäkuussa 2023 noin 19 000 seuraajaa. Oinas on myös mukana *Helsingin Sanomien* Tunnustus-nimisessä podcastissa.

### Televisio

Oinas oli mukana vuonna 2022 esitettävässä tositelevisio-ohjelmassa *Olen Julkkis... Päästäkää Minut Pois!*. Oinas on kertonut ohjelman tuoman suuren näkyvyyden vaikuttaneen positiivisesti myös hänen muihin töihinsä ja vieneen esimerkiksi hänen musiikkiuraansa eteenpäin. Hän esiintyi myös draamasarja *Salattujen elämien* 10. tammikuuta 2022 esitetyssä jaksossa *Nella sydänvävynen*.

Diskografia
-----------

### EP:t

* *Herkkis EP*  (2023)

### Singlet

* "Vaniljateetä" (2020)
* "Hippiraita" (2020)
* "Muuttuu" (2022)
* "En mä kaadu" (2022)
* "Happee" (2022)
* "Herkkis" (feat. Sara Bee, 2023)
* "Ei roudareit" (2023)
* "Eri suuntaan" (2023)

### Vierailijana

* Uniikki: "Museo" (2021)
* s:su "Yritän vaa ymmärtää" (2022)

Lähde:

Lähteet
-------

1. ↑  Eilen täytin 25 mut viel ei oo aikaa kriisille ku tästä se seikkailu vasta alkaa(!!) *Instagram*.  12.12.2021. Nuppu Oinas (@nuppuoinas). Viitattu 8.11.2022.  *tarvitaan parempi lähde*
2. 1 2  Viidakko kutsuu! Nämä tunnetut henkilöt kilpailevat pe 21.1. alkavassa Olen Julkkis... Päästäkää Minut Pois! -ohjelmassa *ePressi.com*.  15.12.2021. Viitattu 18.3.2022.
3. 1 2 3  Herlin, Catharina: "Vaikka biiseissäni on rankkojakin aiheita, tietynlainen toiveikkuus on musiikissani aina läsnä" – haastattelussa Nuppu Oinas *Rumba*.  20.8.2022. Viitattu 8.11.2022.
4. 1 2 3  Fräntilä, Jukka: Naisille, trans- sekä muunsukupuolisille henkilöille suunnattu bootcamp järjestettiin viime syksynä – ensimmäinen single julki *Rumba*.  14.1.2022. Viitattu 18.3.2022.
5. 1 2 3 4 5 6 7 8  Tänav, Alexia: Ennen Idolsiin osallistumista Nuppu Oinas häpesi sanoa ääneen, että hän haluaa tehdä musiikkia *MTV3*.  6.2.2022. Viitattu 18.3.2022.
6. 1 2 3  Koivisto, Janne: Lappeenrantalainen Idols-kilpailija ei antanut kiusaajien lannistaa *Lappeenrannan Uutiset*.  19.9.2018. Viitattu 18.3.2022.
7. ↑  Uotinen, Jenni: Tästä videosta alkoi Idols-Nupun kiusaaminen *Iltalehti*.  12.9.2018. Viitattu 18.3.2022.
8. ↑  Mänttäri, Minna: Nuppu Oinasta kiusattiin yläkoulussa laulamisesta niin paljon, että hän vaihtoi koulua *Kymen Sanomat*.  30.3.2019. Viitattu 18.3.2022.
9. 1 2 3  Rajander, Kamilla: Viidakko ja kitara – Nuppu Oinas tutustui viidakossa itseensä.  *Koululainen*, kesäkuu 2022, 79. vsk, nro 6/2022, s. 6–8.  Otavamedia Oy. ISSN 0357-2714.
10. ↑  Seppänen, Elina: Nuppu Oinas joutui yläasteella koulukiusatuksi: kertoo nyt traumaattisista kokemuksistaan *Ilta-Sanomat*.  4.7.2023. Viitattu 4.7.2023.
11. ↑  Uotinen, Jenni: Jannika B. puhuttelee koulukiusaajia Idolsissa: "Te olitte niin väärässä!" *Iltalehti*.  12.9.2018. Viitattu 18.3.2022.
12. 1 2 3 4  Simola, Inka: Suomalainen TikTok-tähti Nuppu, 24, julkaisi lauluvideon tunnin harkinnan jälkeen *Me Naiset*.  9.4.2021. Viitattu 18.3.2022.
13. ↑  Kangasniemi, Irene: Jyväskylän Nuppu pääsi jatkoon Idolsin koelauluista *Keskisuomalainen*.  12.9.2018. Viitattu 18.3.2022.
14. ↑  Uniikin uudella singlellä feattaa laulajalupaus Nuppu Oinas *Rahina.com*.  19.3.2021. Rähinä Records.  Arkistoitu 17.1.2022. Viitattu 18.3.2022.
15. ↑  Nuppu Oinas *Warnermusic.fi*. Warner Music Finland. Viitattu 15.6.2022.
16. 1 2  Porvari, Pinja: YleX Läpimurto 2023 *Yle.fi*.  7.2.2023. Yleisradio. Viitattu 20.3.2023.
17. ↑  Monsp Bootcamp Mixtape vol. 2 julkaistaan ensi viikolla - ensimmäinen single ulkona tänään *Warnermusic.fi*.  14.1.2022. Warner Music Finland. Viitattu 18.3.2022.
18. ↑  Sainausuutisia: tervetuloa Monspille @nuppuoinas ! *Instagram*.  14.6.2022. Monsp Records (@monsprecords). Viitattu 15.6.2022.
19. ↑  Monspin tuore sainaus Nuppu Oinas julkaisi uuden singlen *Warnermusiclive.fi*.  12.8.2022. Warner Music Finland. Viitattu 13.8.2022.
20. 1 2  Monspin artistilupaus Nuppu Oinas julkaisi uuden singlen *Warnermusiclive.fi*.  4.11.2022. Warner Music Finland. Viitattu 6.11.2022.
21. ↑  Nissinen, Susanna: Menneisyyden kipuja ja tulevaisuuden toiveikkuutta – Nuppu Oinas välittää biisillään toiveikasta tunnelmaa *Klangi.fi*.  16.8.2022. Klangi. Viitattu 31.8.2022.
22. ↑  Nissinen, Susanna: Mitä kaikkea sitoutuminen merkitsee suhteessa? Nuppu Oinas käsittelee aihetta singlellään *Klangi.fi*.  7.11.2022. Klangi. Viitattu 13.11.2022.
23. ↑  Nuppu Oinas ja Sara Bee ylistävät herkkyyttä uudella singlellä *Warnermusic.fi*.  13.1.2023. Warner Music Finland. Viitattu 13.1.2023.
24. 1 2  YleX:n läpimurtolistaukseen valittu Nuppu Oinas versioi Iben kappaletta *Warnermusic.fi*.  10.2.2023. Warner Music Finland. Viitattu 20.3.2023.
25. ↑  Havukainen, Aku: Nuppu Oinas versioi Iben suosittua kappaletta – tuttu kertosäe uusilla säkeistöillä *Klangi.fi*.  16.2.2023. Klangi. Viitattu 20.3.2023.
26. ↑  Romero, Rebeca: Laulaja Nuppu omistaa herkän esityksen Jaakko Parkkalille – "Tästä on tullut meidän biisi" *Mtvuutiset.fi*.  12.2.2023. Viitattu 20.3.2023.
27. ↑  Nuppu Oinas, Tupe, Sonia feat. Lauri Haav ja muut Warnerin viikon uutuudet *Warnermusic.fi*.  26.5.2023. Viitattu 28.6.2023.
28. 1 2 3  Jegoroff, Marika: Tiktokkaaja Nuppu Oinas, 26, on jättänyt kauppareissun Lappeenrannassa väliin, koska julkisuus ahdistaa *Etelä-Saimaa*.  16.6.2023. Viitattu 26.7.2023.
29. 1 2  Nuppu Oinaan debyytti-EP on ylistys herkkyydelle! *Warnermusic.fi*.  30.6.2023. Viitattu 4.7.2023.
30. ↑  Nissinen, Susanna: Nuppu Oinas on herkkis ripauksella mausteita: Tältä kuulostaa artistin uunituore EP *Klangi.fi*.  4.7.2023. Viitattu 4.7.2023.
31. ↑  Nuppipaa - YouTube *YouTube*. Viitattu 18.3.2022.
32. ↑  Tänav, Alexia: Nuppu Oinas aloitti uuden harrastuksen valmistautuessaan uutuusohjelmaan *MTV3*.  21.1.2022. Viitattu 18.3.2022.
33. ↑  Jyväskylästä viidakkoon: TikTok-tähti Nuppu Oinas ja Miss Suomi Heidi Sohlberg nähdään uudessa julkkisten tosi-tv-ohjelmassa *Keskisuomalainen*.  16.12.2021. Viitattu 18.3.2022.
34. ↑  Silander, Iriz: Sometähti Nuppu Oinas iloitsee tosi-tv-tähteydestä: "Ponnahduslauta monella tapaa" *MTV3*.  4.6.2022. Viitattu 11.6.2022.
35. ↑  Välske, Silja: TikTok-tähti Nuppu Oinas vilahtaa roolissa Salatuissa elämissä! *MTV3*.  10.1.2022. Viitattu 18.3.2022.
36. ↑  Spotify – Nuppu Oinas *Open.Spotify.com*. Spotify. Viitattu 30.6.2023.

Aiheesta muualla
----------------

* Artistisivu (Warnermusiclive.fi)
* Nuppipaa – Nuppu Oinaan TikTok-tili
* Nuppipaa – Nuppu Oinaan YouTube-tili
* Tiktokkaaja Nuppu Oinas: "Negatiiviset kommentit jäävät mieleen pyörimään" (audiohaastattelu, Kaupunkikanava.fi)
* Nuppu Oinas: "Ulkopuolelta tuli paljon dumaamista" (audioahaastattelu, Supla.fi)
* Nuppu Oinas - Sunnuntaibrunssi - Radio Nova (audiohaastattelu, Radioplay.fi)